title: 2014/60/ЕС: Решение на Съвета от 28 януари 2014 година за сключване на Протокола за определяне на възможностите за риболов и финансовото съдействие, предвидени в Споразумението за партньорство в областта на рибарството между Европейската общност, от една страна, и Република Кирибати, от друга страна

text:
               7.2.2014

               BG

               Официален вестник на Европейския съюз

               L 38/1

      РЕШЕНИЕ НА СЪВЕТА

   от 28 януари 2014 година
   за сключване на Протокола за определяне на възможностите за риболов и финансовото съдействие, предвидени в Споразумението за партньорство в областта на рибарството между Европейската общност, от една страна, и Република Кирибати, от друга страна
   (2014/60/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 23 юли 2007 г. Съветът прие Регламент (ЕО) № 893/2007 за сключване на Споразумението за партньорство в областта на рибарството между Европейската общност, от една страна, и Република Кирибати, от друга страна (1) (наричано по-долу „Споразумението“). Действието на протокола, определящ възможностите за риболов и финансовото съдействие, предвидени в споразумението, изтече на 15 септември 2012 г.

               (2)

               Съюзът договори с Република Кирибати нов протокол, с който на корабите на ЕС се предоставят възможности за риболов във водите, над които Република Кирибати упражнява суверенитет или юрисдикция (наричан по-долу „Протоколът“).

               (3)

               Протоколът бе подписан в съответствие с Решение 2012/669/ЕС на Съвета (2) и се прилага временно от 16 септември 2012 г.

               (4)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и финансовото съдействие, предвидени в Споразумението за партньорство в областта на рибарството между Европейската общност, от една страна, и Република Кирибати, от друга страна (наричан по-долу „Протоколът“), се одобрява от името на Съюза (3).
   Член 2
   Председателят на Съвета извършва от името на Съюза предвидената в член 16 от протокола нотификация (4).
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 28 януари 2014 година.

            За Съвета

            Председател

         G. STOURNARAS

      (1)  ОВ L 205, 7.8.2007 г., стр. 1.

      (2)  Решение 2012/669/EC на Съвета от 9 октомври 2012 година за подписване, от името на Европейския съюз, и временно прилагане на Протокола за определяне на възможностите за риболов и финансовото съдействие, предвидени в Споразумението за партньорство в областта на рибарството между Европейската общност, от една страна, и Република Кирибати, от друга страна (ОВ L 300, 30.10.2012 г., стр. 2).

      (3)  Протоколът е публикуван в ОВ L 300, 30.10.2012 г., стр.3 заедно с решението за подписването му.

      (4)  Дата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.


title: Решение (ОВППС) 2015/1793 на Съвета от 6 октомври 2015 година за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)

text:
               7.10.2015

               BG

               Официален вестник на Европейския съюз

               L 260/30

         РЕШЕНИЕ (ОВППС) 2015/1793 НА СЪВЕТА
   от 6 октомври 2015 година
   за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 юли 2012 г. Съветът прие Решение 2012/389/ОВППС (1).

               (2)

               На 22 юли 2014 г. Съветът прие Решение 2014/485/ОВППС (2) за изменение на Решение 2012/389/ОВППС и удължаване на мандата на мисията на Европейския съюз за изграждане на регионален морски капацитет в региона на Африканския рог (EUCAP NESTOR) до 12 декември 2016 г.

               (3)

               Решение 2012/389/ОВППС следва да бъде изменено, за да се удължи периодът, за който се отнася референтната сума, до 15 декември 2015 г.,

         ПРИЕ НАСТОЯЩОТО РЕШЕНИЕ:
   Член 1
   Член 13, параграфи 1 и 2 от Решение 2012/389/ОВППС се заменят със следното:

      „1.   Референтната сума, предназначена за покриване на свързаните с EUCAP NESTOR разходи за периода от 16 юли 2012 г. до 15 ноември 2013 г., е в размер на 22 880 000 EUR.
      Референтната сума, предназначена за покриване на свързаните с EUCAP NESTOR разходи за периода от 16 ноември 2013 г. до 15 октомври 2014 г., е в размер на 11 950 000 EUR.
      Референтната сума за покриване на свързаните с EUCAP NESTOR разходи за периода от 16 октомври 2014 г. до 15 декември 2015 г., е в размер на 17 900 000 EUR.
      2.   Всички разходи се управляват в съответствие с правилата и процедурите, приложими за общия бюджет на Съюза. Участието на физически и юридически лица при възлагането на договори за обществена поръчка от страна на EUCAP NESTOR е отворено без ограничения. Освен това не се прилагат правила за произход на стоките, закупени от EUCAP NESTOR.“

   Член 2
   Настоящото решение влиза в сила в деня на приемането му.

      Съставено в Люксембург на 6 октомври 2015 година.

            За Съвета

            Председател

         P. GRAMEGNA

      (1)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 187, 17.7.2012 г., стр. 40).

      (2)  Решение 2014/485/ОВППС на Съвета от 22 юли 2014 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 217, 23.7.2014 г., стр. 39).


title: Решение на Съвета от 19 юни 2006 година за установяване сумата на помощта от Общността, отпусната за развитие на селските райони за периода от 1 януари 2007 г. до 31 декември 2013 г., нейната разбивка по години и минималната сума, която следва да бъде съсредоточена в райони, допустими по цел „Сближаване“

text:
Важна правна забележка

|

32006D0493

Официален вестник n° L 195 , 15/07/2006 стр. 0022 - 0023

		20060619Решение на Съветаот 19 юни 2006 годиназа установяване сумата на помощта от Общността, отпусната за развитие на селските райони за периода от 1 януари 2007 г. до 31 декември 2013 г., нейната разбивка по години и минималната сума, която следва да бъде съсредоточена в райони, допустими по цел "Сближаване"(2006/493/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) [1], и по-специално член 69, параграф 1 от него,като взе предвид предложението на Комисията,като има предвид:(1) Общата сума на финансовото участие в помощта от Общността, отпусната за развитие на селските райони съгласно Регламент (ЕО) № 1698/2005 за периода от 1 януари 2007 г. до 31 декември 2013 г., нейната разбивка по години и минималната сума, която следва да бъде съсредоточена в райони, избираеми по цел конвергенция, следва да бъде фиксирана в съответствие с Междуинституционалното споразумение между Европейския парламент, Съвета и Комисията по бюджетна дисциплина и добро финансово управление от 17 май 2006 г. [2](2) Общата сума следва да включи сумата за България и Румъния с оглед на влизането в сила от 1 януари 2007 г. на Договора за присъединяване на Република България и Румъния към Европейския съюз. Ако Договорът за присъединяване не влезе в сила на 1 януари 2007 г. за едната или за двете от тези страни, общата сума следва да бъде съответно адаптирана,РЕШИ:Член единственОбщата сума на финансовото участие в помощта от Общността, отпусната за развитие на селските райони за периода от 1 януари 2007 г. до 31 декември 2013 г. съгласно Регламент (ЕО) № 1698/2005, нейната разбивка по години и минималната сума, която следва да бъде съсредоточена в райони, допустими по цел "Сближаване", определена в член 2, буква й) от посочения регламент, са установени в приложението към настоящото решение.Съставено в Люксембург на 19 юни 2006 година.За СъветаПредседателJ. Pröll[1] ОВ L 277, 21.10. 2005., стр. 1.[2] ОВ С 139, 14.6. 2006., стр. 1.--------------------------------------------------20060619ПРИЛОЖЕНИЕОбща сума на поетите ангажименти за участие в отпускане на помощи на Общността за периода 2007—2013 г., разбивките им по години и минималната сума, която следва да се съсредоточи в районите, допустими по цел "Сближаване", заедно с разбивката ѝ по години [*]Милиони EUR, цени за 2004 г. [**] | 2007 г. | 2008 г. | 2009 г. | 2010 г. | 2011 г. | 2012 г. | 2013 г. | Общо |Общо количество за EС–25, плюс България и Румъния | 10710 | 10447 | 10185 | 9955 | 9717 | 9483 | 9253 | 69750 |Минимално количество помощи, отпускани за развитие на селските райони, допустими по цел "Сближаване" | 27699 |[*] Преди задължителната модулация и другите трансфери от свързаните с пазара разходи и преки плащания по Общата селскостопанска политика към развитие на селските райони.[**] Заявените количества са закръглени до най-близкия милион, докато програмирането ще бъде направено до най-близката цифра в EUR.--------------------------------------------------


title: Решение (ОВППС) 2017/1401 на Комитета по политика и сигурност от 18 юли 2017 година за удължаване на мандата на ръководителя на мисията за мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2017)

text:
               29.7.2017

               BG

               Официален вестник на Европейския съюз

               L 199/13

         РЕШЕНИЕ (ОВППС) 2017/1401 НА КОМИТЕТА ПО ПОЛИТИКА И СИГУРНОСТ
   от 18 юли 2017 година
   за удължаване на мандата на ръководителя на мисията за мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (1), и по-специално член 9, параграф 1 от него,
   като има предвид, че:

               (1)

               Съгласно член 9, параграф 1 от Решение 2013/2013/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел осъществяване на политически контрол и стратегическо ръководство на мисията на Европейския съюз за подкрепа за интегрирано управление на границите в Либия (EUBAM Libya), включително решението за назначаване на ръководител на мисията.

               (2)

               На 30 август 2016 г. КПС прие Решение (ОВППС) 2016/1634 (2) за назначаване на г-н Vincenzo TAGLIAFERRI за ръководител на мисията EUBAM Libya за периода от 1 септември 2016 г. до 21 август 2017 г.

               (3)

               На 4 август 2016 г. Съветът прие Решение (ОВППС) 2016/1339 (3) за изменение и удължаване на срока на действие на Решение 2013/233/ОВППС до 21 август 2017 г.

               (4)

               На 17 юли 2017 г. Съветът прие Решение (ОВППС) 2017/1342 (4) за удължаване на мандата на EUBAM Libya от 22 август 2017 г. до 31 декември 2018 г.

               (5)

               На 12 юли 2017 г. върховният представител на Съюза по въпросите на външните работи и политиката на сигурност предложи да се удължи мандатът на г-н Vincenzo TAGLIAFERRI като ръководител на мисията EUBAM Libya за периода от 22 август 2017 г. до 21 август 2018 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Vincenzo TAGLIAFERRI като ръководител на мисията EUBAM Libya се удължава от 22 август 2017 г. до 21 август 2018 г.
   Член 2
   Настоящото решение влиза в сила на 21 август 2017 г.

      Съставено в Брюксел на 18 юли 2017 година.

            За Комитета по политика и сигурност

            Председател

         W. STEVENS

      (1)  ОВ L 138, 24.5.2013 г., стр. 15.

      (2)  Решение (ОВППС) 2016/1634 на Комитета по политика и сигурност от 30 август 2016 г. за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2016) (ОВ L 243, 10.9.2016 г., стр. 10).

      (3)  Решение (ОВППС) 2016/1339 на Съвета от 4 август 2016 г. за изменение и удължаване на срока на действие на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 212, 5.8.2016 г., стр. 111).

      (4)  Решение (ОВППС) 2017/1342 на Съвета от 17 юли 2017 г. за изменение и удължаване на срока на действие на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 185, 18.7.2017 г., стр.60).